Държавен вестник, бр. 76, 2021 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  76
Глава 6.7 - Проектиране, конструкция, проверка и изпитване на преносими цистерни и многоелементни газови контейнери 
 
689
6.7.3.12 
 Измервателни уреди 
6.7.3.12.1 
Освен ако преносимата цистерна не е предназначена за пълнене с маса, тя трябва да бъде оборудвана с едно или 
повече измервателни устройства. 
Не се използват стъклени нивелири и измервателни уреди, изработени от друг чуплив материал, които са 
в пряк контакт със съдържанието на корпуса. 
 
6.7.3.13 
 Опори, рамки, повдигателни и закрепващи приспособления за преносими цистерни 
6.7.3.13.1 
Преносимите цистерни се проектират и конструират с опорна конструкция, която осигурява сигурна основа 
по време на превоз. Силите, посочени в 6.7.3.2.9, и коефициентът на безопасност, посочен в 6.7.3.2.10, се 
разглеждат в този аспект на конструкцията. Плъзгачи, рамки, гнезда или други подобни структури са 
приемливи. 
6.7.3.13.2 
Комбинираните натоварвания, причинени от опорите на преносимата цистерна (като гнезда, рамки и т.н.) и 
повдигателните и закрепващи приспособления за преносими цистерни не трябва да причиняват 
прекомерно натоварване в която и да е част от корпуса. Трайни подемни и закрепващи приспособления се 
монтират на всички преносими цистерни. За предпочитане е те да бъдат монтирани на опорите на 
преносимата цистерна, но могат да бъдат закрепени към укрепващи плочи, разположени върху корпуса, в 
опорните точки. 
6.7.3.13.3 
При проектирането на опорите и рамките се вземат предвид ефектите от корозията. 
6.7.3.13.4 
Жлебовете за вилките на високоповдигачи трябва да могат да бъдат затваряни. Механизмите за 
затваряне на жлебовете за вилките на високоповдигачи са част от рамката или са трайно прикрепени към 
нея. Преносимите цистерни с едно отделение с дължина по-малка от 3,65 m не е необходимо да имат 
затворени жлебове за вилките на високоповдигачи, при условие че: 
.1 
корпусът и всички принадлежности са добре защитени от удар от лопатките на високоповдигача; и 
.2 
разстоянието между центровете на жлебовете за вилките на високоповдигачи е най-малко половината 
от максималната дължина на преносимата цистерна. 
6.7.3.13.5 
Когато преносимите цистерни не са защитени по време на превоз съгласно 4.2.2.3, корпусите и сервизното 
оборудване трябва да бъдат защитени срещу повреда на корпуса и сервизното оборудване в резултат на 
страничен или надлъжен удар или преобръщане. Външните принадлежности трябва да бъдат защитени 
така, че да се предотврати освобождаването на съдържанието на корпуса при удар или преобръщане на 
преносимата цистерна върху принадлежностите. Примерите за такава защита включват: 
.1  защита срещу страничен удар, която може да включва надлъжно разположени пръти, защитаващи 
корпуса от двете страни на нивото на средната линия; 
.2 
защита на преносимата цистерна срещу преобръщане, която може да включва подсилващи пръстени 
или пръти, закрепени по цялата рамка; 
.3 
защита срещу удар отзад, която може да включва броня или рама; 
.4 
защита на корпуса срещу повреда от удар или преобръщане чрез използване на рамка в съответствие 
с ISO 1496-3:1995. 
6.7.3.14 
 Одобрение на конструкцията 
6.7.3.14.1 Компетентният орган или упълномощен от него орган издава сертификат за одобрение на конструкцията за 
всяка нова конструкция на преносима цистерна. Този сертификат удостоверява, че преносимата цистерна е 
била прегледана от този орган, е подходяща за предназначението си и отговаря на разпоредбите на 
настоящата глава и, когато е целесъобразно, на разпоредбите за газове, посочени в инструкцията за 
преносими цистерни T50 в 4.2.5.2.6. Когато серия преносими цистерни се произвежда без промяна в 
конструкцията, сертификатът е валиден за цялата серия. Сертификатът посочва протокола от изпитването 
на прототипа, газовете, които могат да бъдат превозвани, материалите на конструкцията на корпуса и 
номера на одобрението. Номерът на одобрението се състои от отличителния знак или маркировката на 
държавата, на чиято територия е издадено одобрението, обозначени с отличителния знак, използван за 
превозни средства в международния пътен трафик* и регистрационния номер. Всички алтернативни мерки 
съгласно 6.7.1.2 се посочват в сертификата. Одобрението на конструкцията може да послужи за одобрение 
на по-малки преносими цистерни, изработени от материали от същия вид и дебелина, чрез същите техники 
на производство и с идентични опори, еквивалентни механизми за затваряне и други приспособления. 
6.7.3.14.2 
   Протоколът от изпитването на прототипа за одобрението на конструкцията трябва да включва най-малко 
следното: 
.1 
резултатите от приложимото рамково изпитване, посочено в ISO 1496 -3:1995; 
.2 
резултатите от първоначалната проверка и изпитване по 6.7.3.15.3; и 
.3 
резултатите от изпитването с удар по 6.7.3.15.1, когато е приложимо. 
6.7.3.15 
 Проверка и изпитване 
6.7.3.15.1 
   Преносими цистерни, отговарящи на определението за контейнер на Международната конвенция за безопасни 
контейнери (CSC),  1972 г., с измененията, не се използват, освен ако не са успешно квалифицирани чрез подлагане на 
представителен 
 
*  Отличителен знак на държавата на регистрация, използван за моторни превозни средства и ремаркета в международното пътно движение, 
например в съответствие с Женевската конвенция за пътното движение от 1949 г. или Виенската конвенция за пътното движение от 1968 г. 
Глава 6.7 - Проектиране, конструкция, проверка и изпитване на преносими цистерни и многоелементни газови контейнери 
690 
прототип на всяка конструкция на динамичното изпитване с надлъжен удар, посочено в Ръководството за 
изпитвания и критерии, част IV, раздел 41. Настоящата разпоредба се прилага само за преносими цистерни, 
които са произведени в съответствие със сертификат за одобрение на конструкцията, издаден на или след 1 
януари 2008 г. 
6.7.3.15.2 
Корпусът и елементите на оборудването на всяка преносима цистерна се проверяват и изпитват, преди да 
бъдат пуснати в експлоатация за първи път (първоначална проверка и изпитване), а след това през не повече 
от пет години (5-годишна периодична проверка и изпитване) с междинна периодична проверка и изпитване (2,5-
годишна периодична проверка и изпитване) по средата между 5-годишните периодични проверки и изпитвания. 
2,5-годишните периодични проверки и изпитвания могат да бъдат извършени в рамките на 3 месеца от 
определената дата. Провеждат се и извънредна проверка и изпитване независимо от последната периодична 
проверка и изпитване, когато това е необходимо съгласно 6.7.3.15.7. 
6.7.3.15.3 
Първоначалната проверка и изпитване на преносима цистерна включва проверка на характеристиките на 
конструкцията, вътрешен и външен преглед на преносимата цистерна и нейните принадлежности, като се 
вземат предвид неохладените втечнени газове, които ще се превозват, както и изпитване под налягане, 
отнасящо се до изпитвателните налягания съгласно 6.7.3.3.2.  Изпитването под налягане може да се извърши 
като хидравлично изпитване или чрез използване на друга течност или газ със съгласието на компетентния 
орган или на упълномощен от него орган. Преди да се пусне в експлоатация преносимата цистерна, се 
провеждат и изпитване за херметичност и изпитване за задоволителна работа на цялото сервизно оборудване. 
Когато корпусът и неговите принадлежности са били подложени поотделно изпитване под налягане, след 
сглобяване те се подлагат заедно на изпитване за херметичност. Всички заварки, подложени на пълно 
напрежение в корпуса, се проверяват по време на първоначалното изпитване чрез рентгенографски, 
ултразвуков или друг подходящ метод за изпитване без разрушаване. Това не се прилага за кожуха. 
6.7.3.15.4 
5-годишната периодична проверка и изпитване включва вътрешен и външен преглед и, като общо правило, 
изпитване на хидравлично налягане. Обвивката, термоизолацията и други подобни се отстраняват само до 
степента, необходима за надеждна оценка на състоянието на преносимата цистерна. Когато корпусът и 
оборудването са били подложени поотделно изпитване под налягане, след сглобяване те се подлагат заедно 
на изпитване за херметичност. 
6.7.3.15.5 
Междинната 2,5-годишна периодична проверка и включва най-малко вътрешен и външен преглед на 
преносимата цистерна и нейните принадлежности, като надлежно се вземат предвид неохладените втечнени 
газове, които ще се превозват, изпитване за херметичност и изпитване за задоволителна работа на цялото 
сервизно оборудване. Обвивката, термоизолацията и други подобни се отстраняват само до степента, 
необходима за надеждна оценка на състоянието на преносимата цистерна. При преносими цистерни, 
предназначени за превоз на един неохладен втечнен газ, 2,5-годишният вътрешен преглед може да бъде 
отменен или заменен с други методи за изпитване или процедури за проверка, определени от компетентния 
орган или упълномощен от него орган. 
6.7.3.15.6 
Преносима цистерна не може да се напълва и предлага за превоз след датата на изтичане на последната 5-
годишна или 2,5-годишна периодична проверки и изпитване, както се изисква от 6.7.3.15.2. Все пак преносима 
цистерна, напълнена преди датата на изтичане на последната периодична проверка и изпитване, може да се 
превозва за период не по-дълъг от три месеца след датата на изтичане на последното периодично изпитване 
или проверка. Освен това преносима цистерна може да се превозва след датата на изтичане на последното 
периодично изпитване и проверка: 
.1  след изпразване, но преди почистване, с цел извършване на необходимо изпитване или проверка преди 
следващото пълнене; и 
.2 
освен ако компетентният орган не одобри друго, за срок, не по-дълъг от шест месеца след датата на 
изтичане на последното периодично изпитване или проверка, за да се даде възможност за връщане на 
опасни товари за обезвреждане или рециклиране. Това освобождаване следва да бъде посочено в 
транспортния документ. 
6.7.3.15.7 
Извънредна проверка и изпитване са необходими, когато преносимата цистерна показва признаци за 
повредени или корозирали зони или течове, или други условия, които показват недостатък, който би могъл да 
засегне целостта на преносимата цистерна. Обхватът на извънредната проверка и изпитване зависи от 
размера на повредата или степента на влошаване на качествата на преносимата цистерна. Тя включва най-
малко 2,5-годишна проверка и изпитване съгласно 6.7.3.15.5. 
6.7.3.15.8 
Вътрешните и външните прегледи гарантират, че: 
.1  корпусът се проверява за хлътвания, корозия или ожулвания, вдлъбнатини, изкривявания, дефекти в 
заварките или всякакви други условия, включително течове, които могат да направят преносимата 
цистерна небезопасна за превоз. Дебелината на стените се проверява чрез подходящо измерване, ако 
тази проверка показва намаляване на дебелината на стените; 
.2 
тръбопроводите, клапаните и уплътненията се проверяват за корозирали зони, дефекти или всякакви други 
условия, включително течове, които могат да направят преносимата цистерна небезопасна за пълнене, 
изпразване или превоз; 
.3 
устройствата за затягане на капаците на люковете работят и няма течове при капаците на люковете или 
уплътненията; 
.4   липсващите или разхлабени болтове или гайки на всяка фланцова връзка или фланец се подменят или 
затягат; 
.5 
при всички аварийни устройства и клапани няма корозия, деформации и повреди или дефекти, които биха 
могли да попречат на нормалната им работа. Устройствата за дистанционно затваряне и самозатварящите 
се спирателни клапани се задействат, за да се провери правилното им функциониране; 
.6 изискваните маркировки върху преносимата цистерна са четливи и в съответствие с приложимите 
разпоредби; и 
.7 рамката, опорите и механизмите за повдигане на преносимата цистерна са в задоволително състояние.